PTTEP ร่วง 2% คาดตั้งสำรองค่าไกล่เกลี่ย “กลุ่มเลี้ยงสาหร่ายอินโดฯ” ฉุดกำไร Q4 ชะลอตัว
PTTEP ร่วง 2% มาที่ 183.50 บ. คาดตั้งสำรองจ่ายค่าไกล่เกลี่ยระงับพิพาท "กลุ่มผู้เลี้ยงสาหร่ายอินโดฯ" ราว 4.6 พันลบ. ฉุดกำไรไตรมาส 4/65 ชะลอตัว
PTTEP ร่วง 2% คาดบุ๊กจ่ายระงับพิพาท “กลุ่มผู้เลี้ยงสาหร่ายอินโดฯ” ราว 4.6 พันลบ. ฉุดกำไรไตรมาส 4/65 ชะลอตัว
21 พ.ย. 2565

ผู้สื่อข่าวรายงานว่า วันนี้ (21 พ.ย.65) ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 11:00 น. อยู่ที่ระดับ 183.50 บาท ลบ 3.50 บาท หรือ 1.87% สูงสุดที่ระดับ 186 บาท ต่ำสุดที่ระดับ 183.50 บาท ด้วยมูลค่าซื้อขาย 661.95 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ มอง Negative ต่อแนวโน้มการบันทึกค่าใช้จ่ายราว 129 ล้านเหรียญสหรัฐฯ หรือราว 4,644 ล้านบาท (อ้างอิงอัตราแลกเปลี่ยน 36 บาท/เหรียญสหรัฐฯ) โดยบริษัทชี้แจงว่ามีโอกาสที่ศาลฯ จะตัดสินให้ดำเนินตามข้อตกลงในหลักการของการไกล่เกลี่ยกับผู้เลี้ยงสาหร่ายฯ ซึ่งคาดศาลจะตัดสินในช่วงไตรมาส 1/66 และบริษัทมีโอกาสตั้งสำรองค่าใช้จ่ายในไตรมาส 4/65 เลย ทั้งนี้ค่าใช้จ่ายที่จะบันทึกราว 4,644 ล้านบาท คิด downside ราว 6.5% ของกำไรสุทธิปี 66 ของบล.โนมูระ พัฒนสิน ที่ราว 71,716 ล้านบาท หรือกระทบปี 66 ของบล.โนมูระ พัฒนสิน ราว 1.17 บาท/หุ้น หรือ -0.6%
ทั้งนี้แนะนำ Trading Buy ที่ราคาเป้าหมายปี 66 ที่ 183.50 บาท/หุ้น คงมุมมองรอผ่านช่วงกำไรชะลอในไตรมาส 4/65 จากทั้งรายการพิเศษ ค่าไกล่เกลี่ยฯ และโอกาสตั้งด้อยค่าแหล่งโมซัมบิก และค่าใช้จ่ายที่เป็น high season ไปก่อน ค่อยเก็งกำไรการฟื้นในไตรมาส 1/66 ที่ค่าใช้จ่ายลดลงในปี 66 ที่ปริมาณขายแหล่งใหม่เร่งตัว และความคืบหน้าแหล่ง Lang Lebah